Κανονισμός (ΕΚ) αριθ. 2311/2000 της Επιτροπής

της 18ης Οκτωβρίου 2000

για τη θέσπιση του καταλόγου των μέτρων στα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου και για την κατάργηση της απόφασης 96/284/ΕΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 4045/89 του Συμβουλίου, της 21ης Δεκεμβρίου 1989, περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων και για την κατάργηση της οδηγίας 77/435/ΕΟΚ(1), όπως τροποποιήθηκε τελευταία από τον κανονισμό (ΕΚ) αριθ. 3235/94(2), και ιδίως το άρθρο 1 παράγραφος 4,

Εκτιμώντας τα ακόλουθα:

(1) Το άρθρο 1 παράγραφος 4 του κανονισμού (ΕΟΚ) αριθ. 4045/89 προβλέπει ρητώς ότι πρέπει να καταρτιστεί κατάλογος μέτρων από την Επιτροπή, στα οποία δεν εφαρμόζεται ο κανονισμός· είναι σκόπιμο να συμπεριληφθούν στον εν λόγω κατάλογο μέτρα τα οποία, από τη φύση τους, δεν επιδέχονται εκ των υστέρων έλεγχο μέσω της εξέτασης των εμπορικών εγγράφων.

(2) Θα πρέπει να συνεκτιμηθούν τα μέτρα που λήφθηκαν βάσει του κανονισμού (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(3).

(3) Πρέπει να καταργηθεί η απόφαση 96/284/ΕΚ της Επιτροπής, της 12ης Απριλίου 1996, σχετικά με την κατάρτιση του καταλόγου των μέτρων για τα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου(4), προκειμένου να ληφθούν υπόψη ορισμένες αλλαγές στην κοινοτική νομοθεσία.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού γεωργικού ταμείου προσανατολισμού και εγγυήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το σύστημα των ελέγχων που θεσπίζεται από τον κανονισμό (ΕΟΚ) αριθ. 4045/89 δεν εφαρμόζεται στα μέτρα που παρατίθενται στο παράρτημα του παρόντος κανονισμού.

Άρθρο 2

Η απόφαση αριθ. 96/284/ΕΚ καταργείται.

Άρθρο 3

Ο παρών κανονισμός αρχίζει να ισχύει από την 1η Νοεμβρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Οκτωβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 388 της 30.12.1989, σ. 18.

(2) ΕΕ L 338 της 28.12.1994, σ. 16.

(3) ΕΕ L 160 της 26.6.1999, σ. 80.

(4) ΕΕ L 107 της 30.4.1996, σ. 17.

ΠΑΡΑΡΤΗΜΑ

ΜΕΤΡΑ ΓΙΑ ΤΑ ΟΠΟΙΑ ΔΕΝ ΕΦΑΡΜΟΖΕΤΑΙ ΤΟ ΣΥΣΤΗΜΑ ΕΛΕΓΧΟΥ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ (ΕΟΚ) αριθ. 4045/89

Κανονισμός (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της κάνναβης (ΕΕ L 146 της 4.7.1970, σ. 1):

τα μέτρα που αναφέρονται στο άρθρο 2, εφόσον η ενίσχυση καταβάλλεται στον παραγωγό.

Κανονισμός (ΕΟΚ) αριθ. 1442/88 του Συμβουλίου, της 24ης Μαΐου 1988, για τη χορήγηση, για τις αμπελουργικές περιόδους 1988/89 έως 1998/99, πριμοδοτήσεων για την οριστική εγκατάλειψη αμπελουργικών εκτάσεων (ΕΕ L 132 της 28.5.1988, σ. 3).

Κανονισμός (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής αγοράς στον τομέα του οίνου (ΕΕ L 179 της 14.7.1999, σ. 1) για τις ακόλουθες ενισχύσεις:

- Τίτλος ΙΙ κεφάλαιο ΙΙ - Πριμοδοτήσεις εγκατάλειψης,

- Τίτλος ΙΙ κεφάλαιο ΙΙΙ - Αναδιάρθρωση και μετατροπή.

Κανονισμός (ΕΟΚ) αριθ. 2078/92 του Συμβουλίου, της 30ης Ιουνίου 1992, σχετικά με τις μεθόδους γεωργικής παραγωγής που συμμορφώνονται με τις απαιτήσεις για την προστασία του περιβάλλοντος και τη διατήρηση του φυσικού χώρου (ΕΕ L 215 της 30.7.1992, σ. 85).

Κανονισμός (ΕΟΚ) αριθ. 2079/92 του Συμβουλίου, της 30ής Ιουνίου 1992, σχετικά με τη θέσπιση ενός προγράμματος ενίσχυσης για την πρόωρη συνταξιοδότηση στον γεωργικό τομέα (ΕΕ L 215 της 30.7.1992, σ. 91).

Κανονισμός (ΕΟΚ) αριθ. 2080/92 του Συμβουλίου, της 30ής Ιουνίου 1992, σχετικά με τη θέσπιση ενός προγράμματος ενίσχυσης για τη λήψη μέτρων δασοκομίας στον γεωργικό τομέα (ΕΕ L 215 της 30.7.1992, σ. 96).

Κανονισμός (ΕΟΚ) αριθ. 1257/99 του Συμβουλίου, της 17ης Μαΐου 1999, σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών (ΕΕ L 160 της 26.6.1999, σ. 80).

>ΘΕΣΗ ΠΙΝΑΚΑ>